title: Komisjoni direktiiv 2008/125/EÜ, 19. detsember 2008 , millega muudetakse nõukogu direktiivi 91/414/EMÜ, et lisada toimeainete hulka alumiiniumfosfiid, kaltsiumfosfiid, magneesiumfosfiid, tsümoksaniil, dodemorf, 2,5-diklorobensüülhappe metüülester, metamitroon, sulkotrioon, tebukonasool ja triadimenool (EMPs kohaldatav tekst)

text:
               20.12.2008

               ET

               Euroopa Liidu Teataja

               L 344/78

      KOMISJONI DIREKTIIV 2008/125/EÜ,
   19. detsember 2008,
   millega muudetakse nõukogu direktiivi 91/414/EMÜ, et lisada toimeainete hulka alumiiniumfosfiid, kaltsiumfosfiid, magneesiumfosfiid, tsümoksaniil, dodemorf, 2,5-diklorobensüülhappe metüülester, metamitroon, sulkotrioon, tebukonasool ja triadimenool
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ (1) taimekaitsevahendite turuleviimise kohta, eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Sellesse loetellu kuuluvad alumiiniumfosfiid, kaltsiumfosfiid, magneesiumfosfiid, tsümoksaniil, dodemorf, 2,5-diklorobensüülhappe metüülester, metamitroon, sulkotrioon, tebukonasool ja triadimenool.

               (2)

               Nende toimeainete mõju inimese tervisele ja keskkonnale on vastavalt määrustes (EÜ) nr 451/2000 ja (EÜ) nr 1490/2002 sätestatud korrale hinnatud mitme kasutusala puhul, mille kohta teavitajad on teinud ettepaneku. Kõnealustes määrustes on sätestatud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile vastavalt määruse (EÜ) nr 1490/2002 artikli 10 lõikele 1. Alumiiniumfosfiidi, kaltsiumfosfiidi, magneesiumfosfiidi, 2,5-diklorobensüülhappe metüülestri ja sulkotriooni puhul oli referentliikmesriik Saksamaa ja kogu asjaomane teave alumiiniumfosfiidi, kaltsiumfosfiidi, magneesiumfosfiidi ja 2,5-diklorobensüülhappe metüülestri kohta esitati 19. juunil 2007 ning sulkotriooni kohta 9. augustil 2006. Metamitrooni ja triadimenooli puhul oli referentliikmesriik Ühendkuningriik ja kogu asjaomane teave esitati vastavalt 22. augustil 2007 ja 29. mail 2006. Tsümoksaniili puhul oli referentliikmesriik Austria ja kogu asjaomane teave esitati 15. juunil 2007. Dodemorfi puhul oli referentliikmesriik Madalmaad ja kogu asjaomane teave esitati 9. veebruaril 2007. Tebukonasooli puhul oli referentliikmesriik Taani ja kogu asjaomane teave esitati 5. märtsil 2007.

               (3)

               Hindamisaruannete kohta on andnud eksperdihinnangu liikmesriigid ja Euroopa Toiduohutusamet (EFSA) ning esitanud need komisjonile EFSA teaduslike aruannete (4) kujul alumiiniumfosfiidi, kaltsiumfosfiidi ja metamitrooni kohta 29. septembril 2008, magneesiumfosfiidi kohta 30. septembril 2008, tsümoksaniili ja dodemorfi kohta 17. septembril 2008, 2,5-diklorobensüülhappe metüülestri kohta 26. septembril 2008, sulkotriooni kohta 31. juulil 2008 ning tebukonasooli ja triadimenooli kohta 25. septembril 2008. Liikmesriigid ja komisjon vaatasid kõnealused aruanded läbi toiduahela ja loomatervishoiu alalises komitees ning need vormistati 28. oktoobril 2008 komisjoni läbivaatamisaruandena alumiiniumfosfiidi, magneesiumfosfiidi, tsümoksaniili, dodemorfi, 2,5-diklorobensüülhappe metüülestri, metamitrooni, sulkotriooni, tebukonasooli ja triadimenooli kohta.

               (4)

               Hindamistel on leitud, et alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestrit, metamitrooni, sulkotriooni, tebukonasooli või triadimenooli sisaldavaid taimekaitsevahendeid võib üldiselt pidada vastavaks direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni aruandes käsitletud ja kirjeldatud kasutusalade puhul. Seetõttu on asjakohane lisada kõnealused toimeained I lisasse, et kõigis liikmesriikides oleks võimalik kõnealuse direktiivi sätete alusel anda välja load neid toimeaineid sisaldavate taimekaitsevahendite kasutamiseks.

               (5)

               Ilma et see piiraks eelmainitud järeldust, on vaja koguda teatavate küsimuste kohta täiendavat teavet. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatud tingimuste täitmisest. Seega on metamitrooni puhul asjakohane nõuda teavitajalt täiendava teabe esitamist pinnases leiduva ainevahetussaaduse M3 mõju kohta põhjaveele ja külvikorrakultuurides esinevatele jääkidele, samuti M3 pikaajalise ohtlikkuse kohta putuktoidulistele lindudele ning konkreetselt ohu kohta, mis ähvardab linde ja imetajaid põldudel leiduva vee tarbimise tõttu. Lisaks on sulkotriooni puhul asjakohane nõuda, et teavitaja esitaks täiendavat teavet tsükloheksadioonikomponendi lagunemise kohta mullas ja vees ning seoses pikaajalise ohuga putuktoidulistele lindudele. Samuti on asjakohane nõuda, et tebukonasooli tuleks lindude ja imetajate suhtes tehtud riskihindamise kinnitamiseks täiendavalt katsetada, ning et sellist teavet peaks esitama teavitaja. Tebukonasooli ja triadimenooli puhul tuleks samuti nõuda, et tehtaks täiendavad katsed seoses nende võimaliku sisesekretsioonisüsteemi kahjustava toimega niipea, kui on olemas OECD juhised katsete läbiviimiseks või siis ühenduses heakskiidetud katsejuhised. Samuti on asjakohane nõuda, et triadimenooli testitaks veel keemiliste näitajate kinnitamiseks ning pikaajalise ohu suhtes lindudele ja imetajatele, ning et sellise teabe esitaks taotleja.

               (6)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.

               (7)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestri, metamitrooni, sulkotriooni, tebukonasooli ja triadimenooli sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (8)

               Varasemad kogemused komisjoni määruse (EMÜ) nr 3600/92 raames hinnatud toimeainete kandmisel direktiivi 91/414/EMÜ I lisasse on näidanud, et kehtivate kasutuslubade valdajate kohustuste tõlgendamisel võib tekkida raskusi, mis on seotud andmetele juurdepääsuga. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa valdajatele kaasa uusi kohustusi võrreldes I lisa muutmiseks seni vastu võetud direktiividega.

               (9)

               Seepärast on asjakohane direktiivi 91/414/EMÜ vastavalt muuta.

               (10)

               Käesolevas direktiivis ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 28. veebruariks 2010. Liikmesriigid edastavad kõnealuste õigus- ja haldusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid õigusnorme alates 1. märtsist 2010.
   Kui liikmesriigid võtavad need õigus- ja haldusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vajaduse korral muudavad või tühistavad liikmesriigid direktiivi 91/414/EMÜ kohaselt toimeainetena alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestrit, metamitrooni, sulkotriooni, tebukonasooli ja triadimenooli sisaldavate taimekaitsevahendite kehtivad load 28. veebruariks 2010.
   Eelkõige kontrollivad nad nimetatud kuupäevaks, et on täidetud kõnealuse direktiivi I lisas alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestri, metamitrooni, sulkotriooni, tebukonasooli ja triadimenooli suhtes sätestatud tingimused, välja arvatud kõnealuseid toimeaineid käsitlevate kannete B osas nimetatud tingimused, ning et kõnealuse direktiivi artikli 13 tingimuste kohaselt on loa valdajal olemas II lisa nõuetele vastav toimik või juurdepääs sellele.
   2.   Erandina lõikest 1 teostavad liikmesriigid iga lubatud taimekaitsevahendi puhul, mis sisaldab alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestrit, metamitrooni, sulkotriooni, tebukonasooli ja triadimenooli ainsa toimeainena või ühena mitmest toimeainest, mis kõik on hiljemalt 31. augustiks 2009 kantud direktiivi 91/414/EMÜ I lisa loetelusse, toote uue hindamise, võttes aluseks direktiivi 91/414/EMÜ VI lisas sätestatud ühtsed põhimõtted, kõnealuse direktiivi III lisa nõuetele vastava toimiku ning arvestades kõnealuse direktiivi I lisa alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestrit, metamitrooni, sulkotriooni, tebukonasooli ja triadimenooli käsitlevate kannete B-osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist toimivad liikmesriigid järgmiselt:

               a)

               kui toode sisaldab alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestrit, metamitrooni, sulkotriooni, tebukonasooli või triadimenooli ainsa toimeainena, muudavad nad vajaduse korral luba või tühistavad selle hiljemalt 28. veebruariks 2014; või

               b)

               kui toode sisaldab alumiiniumfosfiidi, kaltsiumfosfiidi, mangeesiumfosfiidi, tsümoksaniili, dodemorfi, 2,5-diklorobensüülhappe metüülestrit, metamitrooni, sulkotriooni, tebukonasooli või triadimenooli ühena mitmest toimeainest, muudavad nad vajaduse korral luba või tühistavad selle hiljemalt 28. veebruariks 2014 või kuupäevaks, mis on niisuguse muudatuse või tühistamise tähtpäevana kindlaks määratud vastavas direktiivis või direktiivides, millega asjassepuutuv aine või asjassepuutuvad ained kanti direktiivi 91/414/EMÜ I lisasse, võttes aluseks hilisema kuupäeva.

         Artikkel 4
   Käesolev direktiiv jõustub 1. septembril 2009.
   Artikkel 5
   Käesolev direktiiv on adresseeritud liikmesriikidele.

      Brüssel, 19. detsember 2008

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  EFSA teaduslik aruanne (2008) 182, kokkuvõte, milles käsitletakse vastastikuseid eksperdihinnanguid pestitsiidse toimeaine alumiiniumfosfiidi riskihindamise kohta (valmimiskuupäev: 29. september 2008).
   EFSA teaduslik aruanne (2008) 183, kokkuvõte, milles käsitletakse vastastikuseid eksperdihinnanguid pestitsiidse toimeaine kaltsiumfosfiidi riskihindamise kohta (valmimiskuupäev: 29. september 2008).
   EFSA teaduslik aruanne (2008) 190, kokkuvõte, milles käsitletakse vastastikuseid eksperdihinnanguid pestitsiidse toimeaine magneesiumfosfiidi riskihindamise kohta (valmimiskuupäev: 30. september 2008).
   EFSA teaduslik aruanne (2008) 167, kokkuvõte, milles käsitletakse vastastikuseid eksperdihinnanguid pestitsiidse toimeaine tsümoksaniili riskihindamise kohta (valmimiskuupäev: 17. september 2008).
   EFSA teaduslik aruanne (2008) 170, kokkuvõte, milles käsitletakse vastastikuseid eksperdihinnanguid pestitsiidse toimeaine dodemorfi riskihindamise kohta (valmimiskuupäev: 17. september 2008).
   EFSA teaduslik aruanne (2008) 180, kokkuvõte, milles käsitletakse vastastikuseid eksperdihinnanguid pestitsiidse toimeaine 2,5-diklorobensüülhappe metüülestri riskihindamise kohta (valmimiskuupäev: 26. september 2008).
   EFSA teaduslik aruanne (2008) 185, kokkuvõte, milles käsitletakse vastastikuseid eksperdihinnanguid pestitsiidse toimeaine metamitrooni riskihindamise kohta (valmimiskuupäev: 29. september 2008).
   EFSA teaduslik aruanne (2008) 150, kokkuvõte, milles käsitletakse vastastikuseid eksperdihinnanguid pestitsiidse toimeaine sulkotriooni riskihindamise kohta (valmimiskuupäev: 31. juuli 2008).
   EFSA teaduslik aruanne (2008) 176, kokkuvõte, milles käsitletakse vastastikuseid eksperdihinnanguid pestitsiidse toimeaine tebukonasooli riskihindamise kohta (valmimiskuupäev: 25. september 2008).
   EFSA teaduslik aruanne (2008) 177, kokkuvõte, milles käsitletakse vastastikuseid eksperdihinnanguid pestitsiidse toimeaine triadimenooli riskihindamise kohta (valmimiskuupäev: 25. september 2008).

      LISA
      Direktiivi 91/414/EMÜ I lisas oleva tabeli lõppu lisatakse järgmised kanded:

                     Nr

                     Üldnimetus, tunnuskoodid

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „266

                     Alumiiniumfosfiid
                     CASi nr 20859-73-8
                     CIPACi nr 227

                        Alumiiniumfosfiid

                     ≥ 830 g/kg

                     1. september 2009

                     31. august 2019

                     A.   OSA
                     Lubatakse kasutada üksnes insektsiidina ja rodentitsiidina alumiiniumfosfiidi sisaldavate kasutusvalmis toodete kujul.
                     Lubatakse kasutada rodentitsiidina ainult välitingimustes.
                     Lubasid tohib anda ainult professionaalsetele kasutajatele.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobri 2008 alalises toiduahela ja loomatervishoiu komitees alumiiniumfosfiidi kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 tarbijate kaitsele ning tagama, et alumiiniumfosfiidi sisaldavate kasutusvalmis toodete jäätmed eraldatakse laokahjurite tõrje puhul toidukaupadest, ning et selleks kohaldatakse piisavat täiendavat keeluaega;

                                 —

                                 käitajate ja töötajate turvalisusele ning tagama, et kasutustingimustega nähtaks ette piisavad isikukaitsevahendid ja hingamisteede kaitsevahendid;

                                 —

                                 käitajate ja töötajate ohutusele fumigatsioonil siseruumides;

                                 —

                                 töötajate ohutusele taassisenemisel siseruumidesse (pärast fumigatsiooni);

                                 —

                                 kõrvalseisjate kaitsele gaasilekete eest siseruumides;

                                 —

                                 lindude ja imetajate kaitsele. Vajaduse korral peaksid kasutusloa tingimused sisaldama riskide vähendamise meetmeid, nagu urgude sulgemine ning graanulite täielik segunemine mullaga;

                                 —

                                 veeorganismide kaitsele. Vajaduse korral peaksid loa tingimused sisaldama riskide vähendamise meetmeid, nagu puhvervööndid töödeldavate alade ja pinnaveekogude vahel.

                     267

                     Kaltsiumfosfiid
                     CASi nr 1305-99-3
                     CIPACi nr 505

                        Kaltsiumfosfiid

                     ≥ 160 g/kg

                     1. september 2009

                     31. august 2019

                     A.   OSA
                     Lubatakse kasutada rodentitsiidina üksnes välitingimustes kaltsiumfosfiidi sisaldavate kasutusvalmis toodete kujul.
                     Lubasid tohib anda ainult professionaalsetele kasutajatele.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees kaltsiumfosfiidi kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate ja töötajate turvalisusele ning tagama, et kasutustingimustega nähtaks ette piisavad isikukaitsevahendid ja hingamisteede kaitsevahendid;

                                 —

                                 lindude ja imetajate kaitsele. Vajaduse korral peaksid loa tingimused sisaldama riskide vähendamise meetmeid, nagu urgude sulgemine ning graanulite täielik segunemine mullaga;

                                 —

                                 veeorganismide kaitsele. Vajaduse korral peaksid loa tingimused sisaldama riskide vähendamise meetmeid, nagu puhvervööndid töödeldavate alade ja pinnaveekogude vahel.

                     268

                     Magneesiumfosfiid
                     CASi nr 12057-74-8
                     CIPACi nr 228

                        Magneesiumfosfiid

                     ≥ 880 g/kg

                     1. september 2009

                     31. august 2019

                     A.   OSA
                     Lubatakse kasutada üksnes insektsiidina ja rodentitsiidina magneesiumfosfiidi sisaldavate kasutusvalmis toodete kujul.
                     Lubatakse kasutada rodentitsiidina ainult välitingimustes.
                     Lubasid tohib anda ainult professionaalsetele kasutajatele.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees magneesiumfosfiidi kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 tarbijate kaitsele ning tagama, et kasutusvalmis magneesiumfosfiidi sisaldavate toodete jäätmed eraldatakse laokahjurite tõrje puhul toidukaupadest, ning et selleks kohaldatakse piisavat täiendavat keeluaega;

                                 —

                                 käitajate turvalisusele ning tagama, et kasutustingimustega nähtaks ette piisavad isikukaitsevahendid ja hingamisteede kaitsevahendid;

                                 —

                                 käitajate ja töötajate ohutusele fumigatsioonil siseruumides;

                                 —

                                 töötajate ohutusele taassisenemisel siseruumidesse (pärast fumigatsiooni);

                                 —

                                 kõrvalseisjate kaitsele gaasilekete eest siseruumides;

                                 —

                                 lindude ja imetajate kaitsele. Vajaduse korral peaksid loa tingimused sisaldama riskide vähendamise meetmeid, nagu urgude sulgemine ning graanulite täielik segunemine mullaga;

                                 —

                                 veeorganismide kaitsele. Vajaduse korral peaksid loa tingimused sisaldama riskide vähendamise meetmeid, nagu puhvervööndid töödeldavate alade ja pinnaveekogude vahel.

                     269

                     Tsümoksaniil
                     CASi nr 57966-95-7
                     CIPACi nr 419

                        1-[(E/Z)-2-tsüano-2-metoksüiminoatsetüül]-3-etüüluurea

                     > 970 g/kg

                     1. september 2009

                     31. august 2019

                     A.   OSA
                     Lubatud kasutada üksnes fungitsiidina.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees tsümoksaniili kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate ja töötajate turvalisusele ning tagama, et kasutustingimustega nähtaks ette piisavad isikukaitsevahendid;

                                 —

                                 põhjavee kaitsele, kui toimeainet kasutatakse tundliku mullastiku-ja/või kliimatingimustega piirkondades;

                                 —

                                 veeorganismide kaitsele ning tagama, et kasutusloaga nõutaks vajaduse korral riskide vähendamise meetmete võtmist, näiteks puhvervööndi jätmist.

                     270

                     Dodemorf
                     CASi nr 1593-77-7
                     CIPACi nr 300

                        cis/trans-[4-tsüklododetsüül]-2,6-dimetüülmorfoliin

                     ≥ 950 g/kg

                     1. September 2009

                     31. August 2019

                     A.   OSA
                     Lubatakse kasutada fungitsiidina üksnes kasvuhoones kasvatavate dekoratiivtaimede puhul.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees dodemorfi kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate ja töötajate turvalisusele ning tagama, et kasutustingimustega nähtaks vajadusel ette piisavad isikukaitsevahendid;

                                 —

                                 põhjavee kaitsele, kui toimeainet kasutatakse tundliku mullastikutingimustega piirkondades;

                           Vajaduse korral peaksid loa tingimused sisaldama riskide vähendamise meetmeid.

                     271

                     2,5-diklorobensüülhappe metüülester
                     CASi nr 2905-69-3
                     CIPACi nr 686

                        metüül-2,5-diklorobensoaat

                     ≥ 995 g/kg

                     1. september 2009

                     31. august 2019

                     A.   OSA
                     Lubatud kasutada ainult sisetingimustes taimekasvuregulaatorina ja fungitsiidina viinapuude ümberpookimisel.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees 2,5-diklorobensüülhappe metüülestri kohta koostatud hindamisaruande järeldusi, eelkõige selle I ja II liidet.

                     272

                     Metamitroon
                     CASi nr 41394-05-2
                     CIPACi nr 381

                        4-amino-4,5-dihüdro-3-metüül-6-fenüül-1,2,4-triasiin-5-oon

                     ≥ 960 g/kg

                     1. september 2009

                     31. august 2019

                     A.   OSA
                     Lubatud kasutada üksnes herbitsiidina.
                     B.   OSA
                     Kui liikmesriigid hindavad taotlust lubada kasutada metamitrooni sisaldavat taimekaitsevahendit muuks otstarbeks kui juurviljade puhul, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees metamitrooni kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate turvalisusele ja tagama, et kasutustingimustega nähtaks vajadusel ette isikukaitsevahendid;

                                 —

                                 põhjavee kaitsele, kui toimeainet kasutatakse tundliku mullastiku-ja/või kliimatingimustega piirkonnas;

                                 —

                                 lindudele ja imetajatele ning muudele kui sihtrühma maismaataimedele põhjustatavale ohule.

                           Kasutusloa tingimustes tuleb vajaduse korral nõuda riski vähendamise meetmeid.
                     Asjaomased liikmesriigid taotlevad täiendava teabe esitamist pinnases leiduva ainevahetussaaduse M3 mõju kohta põhjaveele ja külvikorrakultuurides esinevatele jääkidele, samuti M3 pikaajalise ohtlikkuse kohta putuktoidulistele lindudele ning konkreetselt ohu kohta, mis ähvardab linde ja imetajaid põldudel leiduva vee tarbimise tõttu. Nad tagavad, et teavitajad, kelle taotlusel on metamitroon käesolevasse lisasse kantud, esitavad komisjonile selle teabe hiljemalt 31. augustiks 2011.

                     273

                     Sulkotrioon
                     CASi nr 99105-77-8
                     CIPACi nr 723

                        2-(2-kloro-4-mesüülbensoüül)tsükloheksaan-1,3-dioon

                     ≥ 950 g/kg
                     Lisandid:

                                 —

                                 vesiniktsüaniid: mitte üle 80 mg/kg

                                 —

                                 tolueen: mitte üle 4 g/kg

                     1. september 2009

                     31. august 2019

                     A.   OSA
                     Lubatud kasutada üksnes herbitsiidina.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees sulkotriooni kohta koostatud hindamisaruande järeldusi, eelkõige selle I ja II liidet
                     Üldhindamisel peavad liikmesriigid pöörama erilist tähelepanu

                                 —

                                 käitajate turvalisusele ja tagama, et kasutustingimustega nähtaks vajadusel ette piisavad isikukaitsevahendid;

                                 —

                                 putuktoidulistele lindudele, veetaimedele ja muudele kui sihtrühma maismaataimedele ning sihtrühma mitte kuuluvatele lülijalgsetele põhjustatavale ohule.

                           Kasutusloa tingimustes tuleb vajaduse korral nõuda riski vähendamise meetmeid.
                     Asjaomased liikmesriigid taotlevad täiendava teabe esitamist tsükloheksadioonikomponendi lagunemise kohta mullas ja vees ning seoses pikaajalise ohuga putuktoidulistele lindudele. Nad tagavad, et teavitaja, kelle taotlusel on sulkotrioon käesolevasse lisasse kantud, esitab komisjonile selle teabe hiljemalt 31. augustiks 2011.

                     274

                     Tebukonasool
                     CASi nr 107534-96-3
                     CIPACi nr 494

                        (RS)-1-p-klorofenüül-4,4-dimetüül-3-(1H-1,2,4-triasool-

                     ≥ 905 g/kg

                     1. september 2009

                     31. august 2019

                     A.   OSA
                     Lubatud kasutada üksnes fungitsiidina.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees tebukonasooli kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate ja töötajate turvalisusele ning tagama, et kasutustingimustega nähtaks ette piisavad isikukaitsevahendid;

                                 —

                                 tarbijate kokkupuutele tebukonasooli (triasooli) ainevahetussaadustega toidu kaudu;

                                 —

                                 seemnetoiduliste lindude, imetajate ning taimtoiduliste imetajate kaitsele ja tagama, et kasutusloa tingimused sisaldavad vajaduse korral riski vähendamise meetmeid.

                                 —

                                 veeorganismide kaitsele ning tagama, et kasutusloa tingimused sisaldavad vajaduse korral riskide vähendamise meetmeid, näiteks puhvervööndi jätmist.

                           Asjaomased liikmesriigid nõuavad lisateabe esitamist linde ja imetajaid käsitlevate riskihindamiste kohta. Nad tagavad, et teavitaja, kelle taotlusel on tebukonasool käesolevasse lisasse kantud, esitab komisjonile selle teabe hiljemalt 31. augustiks 2011.
                     Asjaomased liikmesriigid tagavad, et teavitaja esitab komisjonile täiendava teabe tebukonasooli sisesekretsioonisüsteemi kahjustavate omaduste kohta hiljemalt kahe aasta jooksul pärast seda, kui on vastu võetud OECD juhised sisesekretsioonisüsteemi kahjustavaid omadusi uurivate katsete kohta või siis ühenduses heakskiidetud katsejuhised.

                     275

                     Triadimenool
                     CASi nr 55219-65-3
                     CIPACi nr 398

                        (1RS,2RS;1RS,2SR)-1-(4-klorofenoksüül)-3,3-dimetüül-1-(1H-1,2,4-triasool-1-üül)butaan-2-ool

                     ≥ 920 g/kg
                     isomeer A (1RS,2SR), isomeer B (1RS,2SR)
                     Diastereomeer A, RS + SR, ulatus: 70 - 85 %
                     Diastereomeer B, RR + SS, ulatus: 15 - 30 %

                     1. september 2009

                     31. august 2019

                     A.   OSA
                     Lubatud kasutada üksnes fungitsiidina.
                     B.   OSA
                     VI lisa ühtsete põhimõtete rakendamisel võetakse arvesse 28. oktoobril 2008 alalises toiduahela ja loomatervishoiu komitees triadimenooli kohta koostatud hindamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 taimekaitseaine N-metüülpürrolidooni olemasolule preparaatides, seoses kasutajate, töötajate ja kõrvalseisjate toimeainega kokkupuutega;

                                 —

                                 lindude ja imetajate kaitsele. Seoses nende kindlakstehtud riskidega tuleks vajaduse korral kohaldada riski vähendamise meetmeid, näiteks puhvervööndeid.

                           Asjaomased liikmesriigid tagavad, et teavitaja esitab komisjonile

                                 —

                                 täiendava teabe näitajate kohta;

                                 —

                                 teabe, mis võimaldab täiendavalt hinnata linde ja imetajaid käsitlevaid riskihindamisi.

                                 —

                                 teabe, mis võimaldab täiendavalt hinnata sisesekretsioonisüsteemi kahjustavat toimet kaladele.

                           Nad tagavad, et teavitaja, kelle taotlusel on triadimenool käesolevasse lisasse kantud, esitab komisjonile selle teabe hiljemalt 31. augustiks 2011.
                     Asjaomased liikmesriigid tagavad, et teavitaja esitab komisjonile täiendavad uuringud triadimenooli sisesekretsioonisüsteemi kahjustavate omaduste kohta hiljemalt kahe aasta jooksul pärast seda, kui on vastu võetud OECD juhised sisesekretsioonisüsteemi kahjustavaid omadusi uurivate katsete kohta või siis ühenduses heakskiidetud katsejuhised.”

         (1)  Täiendavad andmed toimeaine olemuse ja näitajate kohta on esitatud läbivaatamisaruandes.


title: Komisjoni direktiiv 2007/55/EÜ, 17. september 2007, millega muudetakse nõukogu direktiivide 76/895/EMÜ, 86/362/EMÜ, 86/363/EMÜ ja 90/642/EMÜ teatavaid lisasid seoses asiinfossmetüüli jääkide piirnormidega (EMPs kohaldatav tekst )

text:
               18.9.2007

               ET

               Euroopa Liidu Teataja

               L 243/41

      KOMISJONI DIREKTIIV 2007/55/EÜ,
   17. september 2007,
   millega muudetakse nõukogu direktiivide 76/895/EMÜ, 86/362/EMÜ, 86/363/EMÜ ja 90/642/EMÜ teatavaid lisasid seoses asiinfossmetüüli jääkide piirnormidega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1976. aasta direktiivi 76/895/EMÜ puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta, (1) eriti selle artiklit 5,
   võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja nende pinnal esinevate pestitsiidide jääkide lubatud piirnormide kehtestamise kohta, (2) eriti selle artiklit 10,
   võttes arvesse nõukogu 24. juuli 1986. aasta direktiivi 86/363/EMÜ loomses toidus sisalduvate ja selle pinnal esinevate pestitsiidide jääkide lubatud piirnormide kehtestamise kohta, (3) eriti selle artiklit 10,
   võttes arvesse nõukogu 27. novembri 1990. aasta direktiivi 90/642/EMÜ teatavates taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide lubatud piirnormide kehtestamise kohta, (4) eriti selle artiklit 7,
   ning arvestades järgmist:

               (1)

               Komisjonile on teatatud, et asiinfossmetüüli puhul võivad kehtivad jääkide piirnormid vajada läbivaatamist, võttes arvesse kättesaadavat uut teavet toksikoloogia ja tarbimise kohta. Komisjon on palunud vastavalt komisjoni direktiivile 91/414/EMÜ (5) asiinfossmetüüli puhul referentliikmesriigina tegutsenud liikmesriigil teha ettepanek jääkide piirnormide läbivaatamiseks ühenduses. Niisugune ettepanek edastati komisjonile.

               (2)

               Ühenduses jääkide suhtes kehtestatud piirnormid ja Codex Alimentarius’es soovitatud piirnormid määratakse kindlaks ja neid hinnatakse ühesuguses korras. Codex Alimentarius’es on asiinfossmetüüli suhtes kehtestatud mitmeid jääkide piirnorme. Referentliikmesriik on Codex’i alusel ühenduses kehtestatud jääkide piirnormide hindamisel võtnud arvesse uuemaid andmeid tarbijaid ohustavate mõjude kohta.

               (3)

               Tarbijate eluaegset ja lühiajalist kokkupuudet asiinfossmetüüliga toiduainete kaudu on uuesti hinnatud ja mõõdetud vastavalt ühenduses kasutatavatele menetlustele ja tavadele, võttes arvesse Maailma Terviseorganisatsiooni poolt avaldatud juhiseid. (6) Sellest lähtudes tuleks määrata uued jääkide piirnormid, mis välistaksid tarbijate lubamatu kokkupuute asjaomase ainega.

               (4)

               Tarbijate nõuetekohase kaitsmise eesmärgil taimekaitsevahendite loata kasutamisest tekkinud jääkainetega kokkupuutumise eest tuleb asjaomaste toodete/pestitsiidi kombinatsioonide ajutised jääkide piirnormid kehtestada alumisel määramispiiril.

               (5)

               Seetõttu on vaja muuta direktiivide 76/895/EMÜ, 86/362/EMÜ, 86/363/EMÜ ja 90/642/EMÜ lisades määratletud jääkide piirnorme, et oleks võimalik nõuetekohaselt jälgida ja kontrollida nende kasutamise keelust kinnipidamist ning kaitsta tarbijat.

               (6)

               Ühenduse kaubanduspartnereid on Maailma Kaubandusorganisatsiooni vahendusel uutest piirnormidest teavitatud ja nende arvamusi kõnealuste normide kohta on arvesse võetud.

               (7)

               Seepärast tuleks direktiive 76/895/EMÜ, 86/362/EMÜ, 86/363/EMÜ ja 90/642/EMÜ vastavalt muuta.

               (8)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/895/EMÜ II lisas kustutatakse sõnale „asiinfossmetüül” vastav märge.
   Artikkel 2
   Direktiivi 86/362/EMÜ muudetakse vastavalt käesoleva direktiivi I lisale.
   Artikkel 3
   Direktiivi 86/363/EMÜ muudetakse vastavalt käesoleva direktiivi II lisale.
   Artikkel 4
   Direktiivi 90/642/EMÜ muudetakse vastavalt käesoleva direktiivi III lisale.
   Artikkel 5
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 18. märtsiks 2008. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 19. märtsist 2008.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   Artikkel 6
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 7
   Käesolev direktiiv on adresseeritud liikmesriikidele.

      Brüssel, 17. september 2007

            Komisjoni nimel

            komisjoni liige

         Markos KYPRIANOU

      (1)  EÜT L 340, 9.12.1976, lk 26. Direktiivi on viimati muudetud komisjoni direktiiviga 2007/8/EÜ (ELT L 63, 1.3.2007, lk 9).

      (2)  EÜT L 221, 7.8.1986, lk 37. Direktiivi on viimati muudetud komisjoni direktiiviga 2007/27/EÜ (ELT L 128, 16.5.2007, lk 31).

      (3)  EÜT L 221, 7.8.1986, lk 43. Direktiivi on viimati muudetud komisjoni direktiiviga 2007/39/EÜ (ELT L 135, 26.5.2007, lk 6).

      (4)  EÜT L 350, 14.12.1990, lk 71. Direktiivi on viimati muudetud komisjoni direktiiviga 2007/52/EÜ (ELT L 165, 27.6.2007, lk 25).

      (5)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2007/52/EÜ (ELT L 214, 17.8.2007, lk 3).

      (6)  Juhised pestitsiidijääkide toidu kaudu omandamise hindamiseks (läbi vaadatud), mille on koostanud GEMS/Food Programme koostöös pestitsiidijääkide Codex komiteega, avaldanud Maailma Terviseorganisatsioon 1997. aastal (WHO/FSF/FOS/97.7).

      I LISA
      Direktiivi 86/362/EMÜ II lisa A osasse lisatakse järgmine rida:

                     Pestitsiidide jäägid

                     Piirnorm (mg/kg)

                     „Asiinfossmetüül

                     0,05 (*)
                     TERAVILI”

      II LISA
      Direktiivi 86/363/EMÜ II lisa A osasse lisatakse järgmine rida:

                     Pestitsiidide jäägid

                     Piirnormid mg/kg (ppm)

                     lihas, lihavalmististes, rupsis ja loomarasvas sisalduva rasva puhul, mis on loetletud I lisas rubriikides ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 ja 1602 (1) (4)

                     lehma- ja -täispiima puhul, mis on loetletud I lisas rubriigis 0401; muu rubriikidesse 0401, 0402, 0405 00 ja 0406 kuuluva toidu puhul vastavalt viidetele (2), (4)

                     värskete koorega munade, linnumunade ja rebude puhul, mis on loetletud I lisas rubriikides 0407 00 ja 0408 (3) (4)

                     „Asiinfossmetüül

                     0,01 (1)

                     0,01 (1)

                     0,01 (1)

         (1)  Analüütiliselt määratud alammäär.”

      III LISA
      Direktiivi 90/642/EMÜ II lisa A osasse lisatakse järgmine veerg:

                     „Rühmad ja üksiktoodete näited, mille suhtes kohaldatakse jääkide piirnorme

                     Asiinfossmetüül

               1.   Puuvili, värske, kuivatatud või kuumtöötlemata, külmutatud, suhkrulisandita; pähklid

                                 i)

                                 TSITRUSVILJAD

                     0,05 (1)

                     Greip

                     Sidrunid

                     Laimid

                     Mandariinid (kaasa arvatud klementiinid ja samalaadsed hübriidid)

                     Apelsinid

                     Pomelod

                     Muud

                                 ii)

                                 PÄHKLIPUU VILJAD (koortega või koorteta)

                     0,5

                     Mandlid

                     Brasiilia pähklid

                     Kašupähklid

                     Kastanid

                     Kookospähklid

                     Sarapuupähklid

                     Makadaamiapähklid

                     Pekaanipähklid

                     Piiniapähklid

                     Pistaatsiapähklid

                     Kreeka pähklid

                     Muud

                                 iii)

                                 ÕUNVILJAD

                     0,5 (2)

                     Õunad

                     Pirnid

                     Küdooniad

                     Muud

                                 iv)

                                 LUUVILJAD

                     0,5 (2)

                     Aprikoosid

                     Kirsid

                     Virsikud (kaasa arvatud nektariinid ja samalaadsed hübriidid)

                     Ploomid

                     Muud

                                 v)

                                 MARJAD JA VÄIKSED PUUVILJAD

                                 a)

                                 Laua- ja veiniviinamarjad

                     0,05 (1)

                     Lauaviinamarjad

                     Veiniviinamarjad

                                 b)

                                 Maasikad (välja arvatud metsmaasikad)

                     0,5 (2)

                                 c)

                                 Koguviljad (välja arvatud metsamarjad)

                     0,5 (2)

                     Murakad

                     Põldmurakad

                     Logani murakad

                     Vaarikad

                     Muud

                                 d)

                                 Muud väiksed puuviljad ja marjad (välja arvatud metsamarjad)

                     Mustikad

                     Jõhvikad

                     0,1

                     Sõstrad (punased, mustad ja valged)

                     0,5 (2)

                     Karusmarjad

                     0,5 (2)

                     Muud

                     0,05 (1)

                                 e)

                                 Looduses kasvavad marjad ja viljad

                     0,05 (1)

                                 vi)

                                 MUUD

                     0,05 (1)

                     Avokaadod

                     Banaanid

                     Datlid

                     Viigimarjad

                     Kiivid

                     Kääbusapelsinid

                     Litšid

                     Mangod

                     Oliivid (laua-)

                     Oliivid (õli pressimiseks)

                     Papaiad

                     Kannatuslille viljad

                     Ananassid

                     Granaatõunad

                     Muud

               2.   Köögiviljad, värsked või kuumtöötlemata, külmutatud või kuivatatud

                                 i)

                                 JUUR- JA MUGULKÖÖGIVILJAD

                     0,05 (1)

                     Peet

                     Porgand

                     Kassaava

                     Juurseller

                     Mädarõigas

                     Maapirn

                     Pastinaak

                     Juurpetersell

                     Redis

                     Aed-piimjuur

                     Maguskartul

                     Kaalikas

                     Naeris

                     Jamss

                     Muud

                                 ii)

                                 SIBULKÖÖGIVILJAD

                     0,05 (1)

                     Küüslauk

                     Sibul

                     Šalottsibul

                     Talisibul

                     Muud

                                 iii)

                                 VILIKÖÖGIVILJAD

                                 a)

                                 Maavitsalised

                     0,05 (1)

                     Tomatid

                     Punapiprad

                     Baklažaanid

                     Söödav muskushibisk

                     Muud

                                 b)

                                 Kõrvitsalised – söödav koor

                     Kurgid

                     0,2

                     Kornišonid

                     Suvekõrvitsad

                     Muud

                     0,05 (1)

                                 c)

                                 Kõrvitsalised – mittesöödav koor

                     0,05 (1)

                     Melonid

                     Patissonid

                     Arbuusid

                     Muud

                                 d)

                                 Suhkrumais

                     0,05 (1)

                                 iv)

                                 KAPSASKÖÖGIVILJAD

                     0,05 (1)

                                 a)

                                 Õisik-kapsad

                     Spargelkapsas

                     Lillkapsas

                     Muud

                                 b)

                                 Peakapsad

                     Rooskapsas

                     Peakapsas

                     Muud

                                 (c)

                                 Lehtkapsad

                     Hiina kapsas

                     Lehtkapsas

                     Muud

                                 d)

                                 Nuikapsas

                                 v)

                                 LEHTKÖÖGIVILJAD JA VÄRSKED MAITSETAIMED

                     0,05 (1)

                                 a)

                                 Salat ja muu sarnane

                     Salatkress

                     Põldkännak

                     Salat

                     Eskariool

                     Põld-võõrkapsas (ruccola salat)

                     Kapsalehed ja -leherootsud, kaasa arvatud naerilehed

                     Muud

                                 b)

                                 Spinat ja muu sarnane

                     Spinat

                     Lehtpeet (mangold)

                     Muud

                                 c)

                                 Ürt-allikkress

                                 d)

                                 Salatsigur

                                 (e)

                                 Maitsetaimed

                     Aed-harakputk

                     Murulauk

                     Petersell

                     Lehtseller

                     Muud

                                 vi)

                                 KAUNVILJAD (värsked)

                     0,05 (1)

                     Oad (kaunadega)

                     Oad (kaunadeta)

                     Herned (kaunadega)

                     Herned (kaunadeta)

                     Muud

                                 vii)

                                 VARSKÖÖGIVILJAD (värsked)

                     0,05 (1)

                     Spargel

                     Hispaania artišokk

                     Seller

                     Apteegitill

                     Kera-artišokk

                     Porrulauk

                     Rabarber

                     Muud

                                 viii)

                                 SEENED

                     0,05 (1)

                                 a)

                                 Kultuurseened

                                 b)

                                 Looduses kasvavad seened

                                 3.

                                 Kaunviljad

                     0,05 (1)

                     Oad

                     Läätsed

                     Herned

                     Lupiinid

                     Muud

               4.   Õliseemned

                     Linaseemned

                     Maapähkel

                     Mooniseemned

                     Seesamiseemned

                     Päevalilleseemned

                     Rapsiseemned

                     Sojaoad

                     Sinepiseemned

                     Puuvillaseemned

                     0,2

                     Kanepiseemned

                     Muud

                     0,05 (1)

                                 5.

                                 Kartulid

                     0,05 (1)

                     Varajased kartulid

                     Söögikartulid

                                 6.

                                 Tee (kuivatatud lehed ja varred, fermenteeritud või fermenteerimata Camellia sinensis)

                     0,1 (1)

                                 7.

                                 Humal (kuivatatud), kaasa arvatud humalakäbi graanulid ja kontsentreerimata pulber

                     0,1 (1)

         (1)  Väljendab analüütiliselt määratud alammäära.

         (2)  Ajutised jääkide piirmäärad kuni 18. septembrini 2008. Pärast seda kuupäeva on jääkide piirmäär 0,05, () kui seda ei muudeta direktiivi või määrusega.”


title: Komisjoni direktiiv 2003/79/EÜ, 13. august 2003, millega muudetakse nõukogu direktiivi 91/414/EMÜ toimeaine Coniothyrium minitans lisamisegaEMPs kohaldatav tekst

text:
Tähtis õiguslik teade

|

32003L0079

Euroopa Liidu Teataja L 205 , 14/08/2003 Lk 0016 - 0018

		Komisjoni direktiiv 2003/79/EÜ,13. august 2003,millega muudetakse nõukogu direktiivi 91/414/EMÜ toimeaine Coniothyrium minitans lisamisega(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2003/70/EÜ, [2] eriti selle artikli 6 lõiget 1,ning arvestades järgmist:(1) Prophyta GmbH (edaspidi "taotleja") esitas Saksamaa ametivõimudele 10. septembril 1997 direktiivi 91/414/EMÜ artikli 6 lõike 2 kohaselt taotluse toimeaine Coniothyrium minitans kandmiseks direktiivi I lisasse. Komisjoni otsusega 98/676/EÜ [3] kinnitati, et esialgsel vaatlusel tunnistati toimik "täielikuks" ning seda võis pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.(2) Nimetatud toimeaine mõju inimese tervisele ja keskkonnale taotleja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas 13. märtsil 2000 komisjonile hindamisaruande eelnõu kõnealuse aine kohta.(3) Liikmesriigid ja komisjon on hindamisaruande eelnõu alalises toiduahela ja loomatervishoiu komitees läbi vaadanud. Läbivaatamine lõpetati 4. juulil 2003. aastal ning vormistati komisjoni aruandena Coniothyrium minitans’i kohta.(4) Aruandest ei ilmnenud Euroopa Toiduohutusameti konsultatsiooni nõudvaid lahtiseks jäänud küsimusi või puudujääke.(5) Hindamiste käigus on ilmnenud, et Coniothyrium minitans’i sisaldavaid taimekaitsevahendeid võib põhimõtteliselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana selle artikli 5 lõike 3 alusel, eelkõige uuritud ja komisjoni aruandes loetletud kasutusalade osas. Seetõttu on kõnealune toimeaine vaja kanda I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine nimetatud direktiivis ettenähtud korras.(6) Kuigi ühtsed põhimõtted tuleb vastu võtta veel ka mikroorganismide kohta, oleks asjakohane, kui liikmesriigid kohaldaksid lubade andmiseks direktiivi artiklis 4 toodud üldsätteid. On asjakohane sätestada, et liikmesriigid hoiavad läbivaatuse lõpliku aruande (v.a konfidentsiaalse info direktiivi 91/414/EMÜ artikli 14 tähenduses) tutvumiseks kättesaadavana või teevad selle kättesaadavaks igale huvitatud osapoolele.(7) Pärast lisasse kandmist on vajalik ette näha sobilik ajavahemik Coniothyrium minitans’i sisaldavaid taimekaitsevahendeid puudutavate direktiivi 91/414/EMÜ sätete rakendamise võimaldamiseks liikmesriikides ning eelkõige kehtivate ajutiste lubade läbivaatamiseks kooskõlas direktiivi 91/414/EMÜ sätetega, eesmärgiga need hiljemalt kõnealuse perioodi lõpuks alaliste lubadega asendada, neid muuta või need tühistada.(8) Seepärast on vastavalt vaja muuta direktiivi 91/414/EMÜ.(9) Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ muudetakse vastavalt käesoleva direktiivi lisale:Artikkel 2Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 30. juunil 2004. Liikmesriigid teatavad nendest viivitamata komisjonile.Liikmesriigid kohaldavad neid norme alates 1. juulist 2004.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 31. Liikmesriigid vaatavad läbi kõik Coniothyrium minitans’i sisaldavatele taimekaitsevahenditele väljastatud kasutusload eesmärgiga tagada direktiivi 91/414/EMÜ I lisas nende toimeainete suhtes sätestatud tingimuste täitmine. Vajadusel muudetakse või tühistatakse load kooskõlas direktiiviga 91/414/EMÜ enne 30. juunit 2004.2. Kõikide kasutusloaga taimekaitsevahendite puhul, mis sisaldavad ainsa toimeainena Coniothyrium minitans’i või selle kõrval veel muid 31. detsembriks 2004 direktiivi 91/414/EMÜ I lisasse kantud toimeaineid, viivad liikmesriigid nimetatud direktiivi III lisa nõuetele vastava toimiku alusel läbi uue hindamise. Selle hindamise alusel otsustavad liikmesriigid, kas antud taimekaitsevahend vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele. Vajadusel muudetakse või tühistatakse igale sellisele taimekaitsevahendile väljastatud luba hiljemalt 30. juunil 2005.Artikkel 4Käesolev direktiiv jõustub 1. jaanuaril 2004.Artikkel 5Käesolev direktiiv on adresseeritud liikmesriikidele.Brüssel, 13. august 2003Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] ELT L 184, 23.7.2003, lk 9.[3] EÜT L 317, 26.11.1998, lk 47.--------------------------------------------------LISAI lisa tabeli lõppu lisatakse järgmised read:"Nr | Üldnimetus, tunnuskoodid | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumis-kuupäev | Aegumis-tähtaeg | Erisätted |30 | Coniothyrium minitans Tüvi CON/M/91-08 (DSM 9660) CIPACi nr 614 | Ei ole rakendatav | Lisaandmed puhtuse ja tootmisprotsessi juhtimise kohta on läbivaatusaruandes | 1. jaanuar 2004 | 31. detsember 2013 | Lubatakse kasutada ainult fungitsiidina. Lubade andmisel võetakse arvesse alalises toiduahela ja loomatervishoiu komitees 4. juulil 2003 lõplikult vormistatud Coniothyrium minitans'i läbivaatusaruande järeldusi ning eelkõige selle I ja II lisa. Antud üldhinnangu puhul: peavad liikmesriigid pöörama erilist tähelepanu toimeaine kasutajate ja töötajate ohutusele ning ühtlasi tuleb tagada lubade väljastamise tingimustega kaasnevad kohased kaitsemeetmed. |--------------------------------------------------


title: Komisjoni direktiiv 2009/4/EÜ, 23. jaanuar 2009 , mis käsitleb sõidumeerikute andmete võltsimise vältimiseks ja tuvastamiseks võetavaid vastumeetmeid ja millega muudetakse Euroopa Parlamendi ja nõukogu direktiivi 2006/22/EÜ, mis käsitleb nõukogu määruste (EMÜ) nr 3820/85 ja (EMÜ) nr 3821/85 rakendamise miinimumtingimusi seoses autovedudega seotud sotsiaalõigusnormidega ja millega tunnistatakse kehtetuks nõukogu direktiiv 88/599/EMÜ (EMPs kohaldatav tekst)

text:
               24.1.2009

               ET

               Euroopa Liidu Teataja

               L 21/39

      KOMISJONI DIREKTIIV 2009/4/EÜ,
   23. jaanuar 2009,
   mis käsitleb sõidumeerikute andmete võltsimise vältimiseks ja tuvastamiseks võetavaid vastumeetmeid ja millega muudetakse Euroopa Parlamendi ja nõukogu direktiivi 2006/22/EÜ, mis käsitleb nõukogu määruste (EMÜ) nr 3820/85 ja (EMÜ) nr 3821/85 rakendamise miinimumtingimusi seoses autovedudega seotud sotsiaalõigusnormidega ja millega tunnistatakse kehtetuks nõukogu direktiiv 88/599/EMÜ
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 15. märtsi 2006. aasta direktiivi 2006/22/EÜ, mis käsitleb nõukogu määruste (EMÜ) nr 3820/85 ja (EMÜ) nr 3821/85 rakendamise miinimumtingimusi seoses autovedudega seotud sotsiaalõigusnormidega ja millega tunnistatakse kehtetuks nõukogu direktiiv 88/599/EMÜ, (1) eriti selle artiklit 15,
   ning arvestades järgmist:

               (1)

               Vastavalt direktiivi 2006/22/EÜ artiklile 15 tuleb muudatused, mis on vajalikud direktiivi lisas esitatud nõuete kohandamiseke heade tavade arenguga, vastu võtta kõnealuse direktiivi artikli 12 lõikes 2 osutatud menetluse kohaselt.

               (2)

               Pärast digitaalsete sõidumeerikute kasutuselevõttu on komisjoni teavitatud digiandmete võltsimiseks paigaldatavate seadmetega seotud uut tüüpi ohust, mis takistab autovedudega seotud sotsiaalõigusnormide tõhusat rakendamist.

               (3)

               Seetõttu on asjakohane tagada, et liikmesriigid võtaksid meetmed niisuguste seadmete olemasolu kontrollimiseks nii teedel kui ka ettevõtjate valduses.

               (4)

               Kõnealuste kontrollimiste tõhususe tagamiseks on vaja täpsustada kontrolle tegevate üksuste standardvarustust.

               (5)

               Seepärast tuleks direktiivi 2006/22/EÜ I ja II lisa vastavalt muuta.

               (6)

               Käesoleva direktiiviga ette nähtud meetmed on kooskõlas nõukogu määruse (EMÜ) nr 3821/85 (2) artikli 18 lõike 1 alusel loodud komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2006/22/EÜ muudetakse järgmiselt.

               1)

               I lisa A-osasse lisatakse punkt 5:

                           „5)

                           vajaduse korral ja kõiki ohutusnõudeid järgides sõidukisse paigaldatud sõidumeerikut, et tuvastada sellise seadme või selliste seadmete olemasolu ja/või kasutamine, mis on valmistatud ükskõik missuguste andmete hävitamiseks, kõrvaldamiseks, võltsimiseks või muutmiseks või sõidumeeriku osade vahel toimuva elektroonilise andmevahetuse ükskõik missugusesse etappi sekkumiseks, või selleks, et mõnel eespool kirjeldatud viisil piirata või muuta andmeid enne nende krüpteerimist.”

               2)

               II lisasse lisatakse punkt 3:

                           „3)

                           asjakohase tarkvaraga varustatud eriotstarbelised analüütilised seadmed, mis võimaldavad kontrollida ja kinnitada andmetele lisatud digitaalallkirja, ning eriotstarbeline analüütiline tarkvara, mis määrab enne sõidumeeriku kontrollimist sõiduki täpse kiirusprofiili.”

         Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 31. detsembriks 2009. Liikmesriigid edastavad kõnealuste õigus- ja haldusnormide teksti ning kõnealuste õigus- ja haldusnormide ja käesoleva direktiivi vahelise vastavustabeli viivitamata komisjonile.
   Kui liikmesriigid kõnealused õigus- ja haldusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga hõlmatud valdkonnas vastu võetud siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 23. jaanuar 2009

            Komisjoni nimel

            asepresident

         Antonio TAJANI

      (1)  ELT L 102, 11.4.2006, lk 35.

      (2)  EÜT L 370, 31.12.1985, lk 8.


title: Komisjoni direktiiv 2010/34/EL, 31. mai 2010 , millega muudetakse nõukogu direktiivi 91/414/EMÜ I lisa seoses toimeaine penkonasooli kasutuse laiendamisega  (EMPs kohaldatav tekst)

text:
               1.6.2010

               ET

               Euroopa Liidu Teataja

               L 134/73

         KOMISJONI DIREKTIIV 2010/34/EL,
   31. mai 2010,
   millega muudetakse nõukogu direktiivi 91/414/EMÜ I lisa seoses toimeaine penkonasooli kasutuse laiendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Penkonasool on komisjoni direktiiviga 2009/77/EÜ (2) kantud direktiivi 91/414/EMÜ I lisas loetletud toimeainete hulka erisättega, et liikmesriigid võivad lubada seda kasutada ainult kasvuhoones ja et teavitaja esitab pinnases leiduva ainevahetussaaduse U1 leviku ja käitumise kohta 31. detsembriks 2011 lisateavet.

               (2)

               2009. aasta 6. mail esitas teavitaja nõutud teabe Saksamaale, kes oli komisjoni määrusega (EÜ) nr 451/2000 (3) nimetatud referentliikmesriigiks. Saksamaa hindas lisateavet ja esitas komisjonile 6. novembril 2009 penkonasooli käsitleva hindamisaruande projekti lisandi, mis edastati teistele liikmesriikidele ja Euroopa Toiduohutusametile (EFSA) märkuste esitamiseks. Saadud märkustes ei juhitud tähelepanu ühelegi olulisele probleemile ning teised liikmesriigid ja EFSA ei tõstatanud küsimusi, mille alusel jätta kasutus laiendamata. Liikmesriigid ja komisjon vaatasid hindamisaruande projekti ja lisandi läbi toiduahela ja loomatervishoiu alalises komitees ning see vormistati 11. mail 2010 komisjoni läbivaatamisaruandena penkonasooli kohta.

               (3)

               Teavitaja esitatud lisateave pinnases leiduva ainevahetussaaduse U1 leviku ja käitumise kohta ning referentliikmesriigi tehtud uue hindamise tulemused näitavad, et penkonasooli sisaldavaid taimekaitsevahendeid võib põhimõtteliselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavatena, eelkõige esialgses toimikus ettenähtud kasutusalade osas, mida uuriti ja kirjeldati üksikasjalikult komisjoni läbivaatamisaruandes. Seega ei ole enam vaja kohaldada piirangut, mille kohaselt võib penkonasooli kasutada ainult kasvuhoones, nagu on sätestatud direktiivis 91/414/EMÜ, mida on muudetud direktiiviga 2009/77/EÜ.

               (4)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seega on asjakohane nõuda teavitajalt lisateavet pinnases leiduva ainevahetussaaduse CGA179944 leviku ja käitumise kohta happelises pinnases.

               (5)

               Seega on asjakohane direktiivi 91/414/EMÜ vastavalt muuta.

               (6)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 30. juuniks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. juulist 2010.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 31. mai 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 172, 2.7.2009, lk 23.

      (3)  EÜT L 55, 29.2.2000, lk 25.

      LISA
      Direktiivi 91/414/EMÜ I lisas muudetakse 292. rea veergu „Erisätted” järgmiselt.

                  1.

                  A osa asendatakse järgmisega:
                  „A   OSA
                  Lubatud kasutada ainult fungitsiidina.”

                  2.

                  B osa neljanda lõigu esimene lause
                  „Asjaomased liikmesriigid nõuavad lisateabe esitamist pinnases leiduva ainevahetussaaduse U1 leviku ja käitumise kohta.”
                  asendatakse järgmisega:
                  „Asjaomased liikmesriigid nõuavad lisateabe esitamist pinnases leiduva ainevahetussaaduse CGA179944 leviku ja käitumise kohta happelises pinnases.”


title: Komisjoni direktiiv 2010/15/EL, 8. märts 2010 , millega muudetakse nõukogu direktiivi 91/414/EMÜ, et lisada toimeainete hulka fluopikoliid (EMPs kohaldatav tekst)

text:
               9.3.2010

               ET

               Euroopa Liidu Teataja

               L 58/5

         KOMISJONI DIREKTIIV 2010/15/EL,
   8. märts 2010,
   millega muudetakse nõukogu direktiivi 91/414/EMÜ, et lisada toimeainete hulka fluopikoliid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Vastavalt direktiivi 91/414/EMÜ artikli 6 lõikele 2 sai Ühendkuningriik äriühingult Bayer CropScience 7. mail 2004 taotluse toimeaine fluopikoliid kandmiseks direktiivi 91/414/EMÜ I lisasse. Komisjoni otsusega 2005/778/EÜ (2) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabealastele nõuetele.

               (2)

               Kõnealuse toimeaine mõju inimese tervisele ja keskkonnale taotleja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 12. detsembril 2005.

               (3)

               Hindamisaruande kohta on liikmesriigid ja Euroopa Toiduohutusamet esitanud eksperdihinnangud ning see esitati komisjonile 4. juunil 2009. aastal Euroopa Toiduohutusameti teadusliku aruandena fluopikoliidi kohta (3). Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 27. novembril 2009 komisjoni läbivaatamisaruandena fluopikoliidi kohta.

               (4)

               Mitmete uuringute põhjal on selgunud, et fluopikoliidi sisaldavad taimekaitsevahendid võib lugeda üldiselt vastavateks direktiivi 91/414/EMÜ artikli 5 lõike 1 punktides a ja b ning lõikes 3 ette nähtud nõuetele, eriti nende kasutusviiside puhul, mida uuriti ja mille kohta esitati üksikasjalikud andmed komisjoni aruandes. Seega on asjakohane lisada fluopikoliid direktiivi I lisasse, et tagada kõigis liikmesriikides seda toimeainet sisaldavate taimekaitsevahendite kasutuslubade väljaandmine vastavalt kõnealuse direktiivi sätetele.

               (5)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Fluopikoliidi puhul on asjakohane nõuda, et teataja esitaks lisateavet ainevahetussaaduse M15 mõju kohta põhjaveele.

               (6)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud fluopikoliidi sisaldavate taimekaitsevahendite kehtivate ajutiste kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid kehtivad ajutised kasutusload asendama alaliste lubadega, neid muutma või need tühistama vastavalt direktiivi 91/414/EMÜ sätetele. Erandina nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (7)

               Seega on asjakohane direktiivi 91/414/EMÜ vastavalt muuta.

               (8)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2010.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainet fluopikoliid sisaldavate taimekaitsevahendite kehtivad kasutusload 30. novembriks 2010. Eelkõige kontrollivad nad nimetatud tähtpäevaks, kas kõnealuse direktiivi I lisas fluopikoliidi suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 lõike 2 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab fluopikoliidi ainsa toimeainena või ühena mitmest toimeainest, mis kõik on hiljemalt 31. maiks 2010 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa fluopikoliidi käsitleva kande B osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               muudavad vajaduse korral luba või tühistavad selle hiljemalt 30. novembriks 2011, juhul kui taimekaitsevahend sisaldab fluopikoliidi ainsa toimeainena, või

               b)

               kui vahend sisaldab fluopikoliidi ühena mitmest toimeainest, muudavad vajaduse korral luba või tühistavad selle hiljemalt 30. novembriks 2011 või kuupäevaks, mis on ette nähtud loa muutmiseks või tühistamiseks direktiivis või direktiivides, millega toimeaine või toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. juunil 2010.
   Artikkel 5
   Käesolev direktiiv on adresseeritud liikmesriikidele.

      Brüssel, 8. märts 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 293, 9.11.2005, lk 26.

      (3)  EFSA Scientific Report (2009) 299, 1-158. Conclusion regarding the peer review of the pesticide risk assessment of the active substance fluopicolide (valmimiskuupäev: 4. juuni 2009).

      LISA
      Direktiivi 91/414/EMÜ I lisa tabeli lõppu lisatakse järgmine kanne.

                     Nr

                     Üldnimetus, tunnuskood

                     IUPACi nimetus

                     Puhtusaste (1)

                     Jõustumiskuupäev

                     Loetellu kuulumise lõpptähtaeg

                     Erisätted

                     „303

                     Fluopikoliid
                     CASi nr
                     239110-15-7
                     CIPACi nr 787

                        2,6-dikloro-N-[3-kloro-5-(trifluorometüül)-2-püridüülmetüül]bensamiid

                     ≥ 970 g/kg
                     Lisandi tolueeni sisaldus tehnilises materjalis ei tohi olla üle 3 g/kg

                     1. juuni 2010

                     31. mai 2020

                     A   OSA
                     Lubatakse kasutada ainult fungitsiidina.
                     B   OSA
                     VI lisa ühtsete põhimõtete rakendamisel võetakse arvesse 27. novembril 2009 toiduahela ja loomatervishoiu alalises komitees fluopikoliidi kohta koostatud hindamise aruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu

                                 —

                                 veeorganismide kaitsele;

                                 —

                                 põhjavee kaitsele, kui toimeainet kasutatakse tundliku mullastiku- ja/või kliimatingimustega piirkonnas;

                                 —

                                 käitajate turvalisusele toimeaine kasutamisel;

                                 —

                                 õhu kaudu kaugülekandumise võimalusele.

                           Vajaduse korral sisaldavad loa tingimused riskide vähendamise meetmeid ning ohualdiste alade suhtes käivitatakse kontrolliprogramme, et kontrollida võimalikku akumulatsiooni.
                     Asjaomased liikmesriigid tagavad, et teavitaja esitab komisjonile hiljemalt 30. aprilliks 2012 täiendavad andmed ainevahetussaaduse M15 mõju kohta põhjaveele.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.